Diari Oficial de la Generalitat Valenciana


Sumari del DOGV 3429, del 08-02-1999 (1998/11091)

Notificació de la resolució dictada en l'expedient VA-1151/97.
--------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/11086


Organisme emissor
:   Conselleria de Sanitat

Tipus de document
:   Anunci

Notificació de la resolució dictada en l'expedient VA-1151/97. [1998/L11386]
  
Com que no ha estat possible notificar a la persona interessada de manera personal i directa la resolució del director general de Salut Pública de 5 d'octubre de 1998, recaiguda en l'expedient VA-1151/97, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de novembre de 1998.- El director general de Salut Pública: Francisco J. Bueno Cañigral.
  
Vist l'expedient número VA-1151/97, sobre sol·licitud d'autorització sanitària formulada per Bar Tandem, SL per a l'activitat de menjador col·lectiu i el recurs ordinari presentat contra la resolució de la Direcció Territorial de Sanitat de València, de data 04.06.98, en resulten els següents:
  
Fets
  
Primer. Que Bar Tandem, SL, sol·licità autorització sanitària per al menjador col·lectiu situat al carrer de Valdelinares,4, de la localitat de València.
  
Segon. Que feta la primera visita d'inspecció a l'establiment, s'hi comprovà, com consta en les actes 1708 i 1395, de 12 de gener de 1998, que:
  
a) La cambra frigorífica presenta signes d'oxidació en l'interior.
  
b) No té ni en nevera ni en congelador termòmetres per al control de temperatura.
  
c) No té aigua calenta.
  
d) El servei higiènic de manipuladors i el de dones no tenen suficient aïllament. No funciona l'extractor del servei d'homes.
  
e) El poal del fem ha d'estar tapat.
  
f) En la barra hi ha una fusta per al tall.
  
g) Falten dos carnets de manipuladors d'aliments.
  
h) Els aliments de la cambra frigorífica no estan tapats ni aïllats entre si, hi ha promiscuïtat.
  
Notificada la proposta de denegació la persona interessada al·legà la reparació de les deficiències.
  
Davant aquestes al·legacions es va fer una altra visita d'inspecció el dia 11 de maig i s'alçà l'acta número 9603 segons la qual si bé s'han reparat la major part de les deficiències encara persisteixen les següents: no té termòmetres per al control de temperatura en neveres, el servei higiènic de manipuladors no té aïllament suficient, l'aïllament del menjar de la cambra no és suficient i presenta deterioració una porta ja que no tanca bé i hi ha aigua acumulada en el fons, el poal del fem es tapa durant la inspecció.
  
Tercer. Com a conseqüència, la Direcció Territorial de Sanitat de València dicta resolució de data 4 de juny de 1998, per la qual es denega l'autorització sanitària sol·licitada per no adaptar-se al que estableix el Reial Decret 2.817/83, de 13 d'octubre.
  
Quart. Contra aquesta resolució la interessada interposa recurs ordinari en el qual sol·licita que li siga concedida l'autorització demanada, anul·lant la resolució impugnada, al·legant la reparació de les deficiències detectades per la inspecció.
  
Davant d'aquests fets, són de consideració els següents
  
Fonaments de dret
  
Primer. La competència d'aquesta direcció general té el seu suport legal en l'article 20 del Decret 33/1997, de 26 de febrer, pel qual s'aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon. Vistes les al·legacions presentades, encara quan en fase de recurs no es considera procedent la realització d'una altra visita d'inspecció a l'establiment, segons l'acta número 8472, de 22 de setembre de 1998, persisteixen les deficiències següents: no tenen termòmetres per al control de la temperatura en nevera, el servei higiènic de manipuladors no té suficient aïllament, l'aïllament del menjar en la cambra no és suficient, presenta oxidació en algunes zones de l'interior, el poal del fem estava destapat i es tapa durant la inspecció.
  
La persistència de deficiències fa improcedent la concessió de l'autorització sanitària sense perjudici que puga sol·licitar-se novament l'autorització una vegada l'establiment reunisca íntegrament les condicions establides pel Reial Decret 2.817/1983.
  
Per tant, i vistos els preceptes legals esmentats i d'altres de general aplicació resolc desestimar el recurs ordinari presentat per restaurant Tandem, SL, contra la resolució de la Direcció Territorial de Sanitat de València, de 4 de juny de 1998.
  
Aquesta resolució posa fi a la via administrativa i en contra es pot interposar recurs contenciós administratiu en el termini de dos mesos, comptadors des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que posen fi a la via administrativa requerirà la comunicació prèvia a l'òrgan que dictà l'acte impugnat.
  
València, 5 d'octubre de 1998.- El director general de Salut Pública: Francisco J. Bueno Cañigral.
  
Agència Tributària de València